เฟมินา มิสอินเดีย

**มิสอินเดีย** หรือ **เฟมินา มิสอินเดีย** () เป็นการประกวดนางงามระดับประเทศของอินเดีย ซึ่งจะถูกจัดขึ้นเป็นประจำทุกปีเพื่อคัดเลือกนางงามเข้าร่วมการประกวดมิสเวิลด์ ซึ่งกระบวนการการคัดเลือกนั้นจะถูกดำเนินการโดยทีมงานของนิตยสารสำหรับผู้หญิงของเดอะไทมส์ กรุ๊ป (The Times Group) ที่มีชื่อว่า เฟมินา (Femina)

ผู้ดำรงตำแหน่งเฟมินา มิสอินเดียในปัจจุบัน คือ  ปริยาดารชินิ ชาท์เดอจี (Priyadarshini Chatterjee)

## ประวัติการประกวด

thumb|เอสเธอร์ วิคตอเรีย อับราฮัม (Esther Victoria Abraham) มิสอินเดีย 1947
การประกวดมิสอินเดียถูกจัดขึ้นเป็นครั้งแรกเมื่อปี ค.ศ. 1947 โดยดำเนินการจัดประกวดโดยสื่อหนังสือพิมพ์แห่งหนึ่งของอินเดีย ผู้ที่ชนะการประกวดในครั้งนั้น ปารามิลา (เอสเธอร์ วิคตอเรีย อับราฮัม) จากเมืองโกลกาตา หลังจากนั้นเป็นต้นมา ไม่มีข้อมูลที่น่าเชื่อถือที่สามารถระบุได้ว่ามีการจัดการประกวดมิสอินเดียขึ้นอีก จนกระทั่งในปี ค.ศ. 1952 มีบันทึกที่เกี่ยวเนื่องกับการประกวดนางสาวอินเดียขึ้นอีกครั้ง การจัดประกวดในครั้งนี้ดำเนินการสื่อสิ่งพิมพ์ในท้องถิ่น ผลการประกวดพบว่า อินดรานิ เรห์มาน (Indrani Rehman) เป็นผู้ชนะการประกวดและได้รับตำแหน่งมิสอินเดีย 1952  นอกจากนี้การประกวดในครั้งนี้ ยังมีตำแหน่งผู้ชนะอีกหนึ่งตำแหน่ง คือ มิสมัสซูรี่ (Miss Mussorie) ซึ่งผู้ที่ได้รับตำแหน่งดังกล่าว คือ นูตาน ชามาร์ธ บาห์ร (Nutan Samarth Bahl)  ต่อมาในภายหลังมิสอินเดีย 1952 อินดรานิ เรห์มาน ได้เป็นตัวแทนผู้หญิงอินเดียเพื่อเข้าร่วมการประกวดนางงามจักรวาล 1952 ซึ่งถือเป็นการจัดประกวดนางงามจักรวาลเป็นครั้งแรก

[thumb|อินดรานิ เรห์มาน (Indrani Rehman)  มิสอินเดีย 1952 ถือเป็นมิสอินเดียคนแรกที่เข้าร่วมการประกวด[นางงามจักรวาล ซึ่งถูกจัดขึ้นที่สหรัฐ ในปี ค.ศ. 1952]]

[thumb|มิสอินเดีย 1952 อินดรานิ เรห์มาน กับ ซาดาซิฟ คาโนจิ ปาทิล (Sadashiv Kanoji Patil) ผู้นำ[พรรคคองเกรสอินเดียในขณะนั้น พร้อมกับผู้สนับสนุนการประกวดมิสอินเดีย 1952]]

[thumb|ผู้เข้าประกวดมิสอินเดีย 1952 ขณะถ่ายภาพร่วมกัน ณ สนามกีฬาบราบวร์น (Brabourne Stadium) ใน[มุมไบ|เมืองมุมไบ (Mumbai) โดยผู้ชนะในปีนั้น คือ อินดรานิ เรห์มาน (ลำดับที่สามจากซ้ายมือ) และรองชนะเลิศ คือ  ซุร์ยาคูรมาริ (ลำดับที่สามจากซ้ายมือ)]]

ต่อมาใน ปี ค.ศ. 1953 การประกวดมิสอินเดียถูกจัดขึ้นอีกครั้งโดยใช้ชื่อว่า การ์ดาร์-โกลีนอส (Kardar-Kolynos pageant) ดำเนินการจัดประกวดโดยอับดุร์ ราชิด การ์ดาร์ (Abdur Rashid Kardar) และผู้ที่ชนะการประกวดในครั้งนี้ คือ พีซ กานวาล (Peace Kanwal) จากรัฐปัญจาบ ซึ่งต่อมาภายหลังได้ก้าวเข้ามาเป็นนักแสดงหญิงในวงการบอลลีวูด (Bollywood)

ปี ค.ศ. 1954 ลีลา ไนดู (Leela Naidu) จากรัฐมหาราษฏระ ได้รับการแต่งตั้งให้ดำรงตำแหน่งมิสอินเดีย 1954 ในปีนั้นเธอถูกจัดให้เป็น 1 ใน 10 ของผู้หญิงที่สวยที่สุดในโลกโดยนิตยสารโว้ก (Vogue) จากนั้นนับตั้งแต่ปี ค.ศ. 1955 -1958 ไม่มีการจัดประกวดมิสอินเดีย จนกระทั่งในปี ค.ส. 1959 อีฟส์ วีคลี่ (Eve's Weekly) นิตยสารสำหรับผู้หญิงในเมืองมุมไบ ได้มีการจัดประกวดมิสอินเดียขึ้นอีกครั้ง โดยใช้ชื่อเวทีการประกวดว่า **อีฟส์ วีคลี่ มิสอินเดีย** (Eve's Weekly Miss India) โดยมีจุดประสงค์เพื่อคัดเลือกสาวงามที่จะเป็นตัวแทนของประเทศในการประกวดมิสเวิลด์ ในปีนั้น เฟลอร์ เอสซสกีเอล (Fleur Ezekiel) เป็นผู้ชนะการประกวดมิสอินเดีย 1959 และได้เป็นตัวแทนของอินเดียในการประกดวมิสเวิลด์ 1959 ซึ่งถูกจัดขึ้นที่กรุงลอนดอน, สหราชอาณาจักร

สำหรับการประกวดเฟมิน่า มิสอินเดียนั้น ถูกจัดขึ้นเป็นครั้งแรกในปี ค.ศ. 1964 โดยผู้ชนะในครั้งนั้น คือ เมเฮอร์ คาสเตลิโน มิสตรี (Meher Castelino Mistri) จากรัฐมหาราษฏระ และได้เป็นตัวแทนของประเทศอินเดียในการประกวดนางงามจักรวาล 1964 ที่ประเทศสหรัฐอเมริกา และมิสยูไนเต็ด เนชั่นส์ 1964 ที่ประเทศสเปน

เรียตต้า ฟาเรีย (Reita Faria) เป็นมิสอินเดียคนแรกที่ชนะการประกวดบนเวทีระดับนานาชาติ โดยเธอได้ดำรงตำแหน่งมิสเวิลด์ 1966 หลังจากเข้าร่วมการประกวดดังกล่าวที่กรุงลอนดอน ประเทศสหราชอาณาจักร ในขณะที่ยาสมิน ดาจิ (Yasmin Daji) ซึ่งเป็นสาวงามอินเดียจากเวทีเฟมิน่า มิสเดียเช่นเดียวกันกับฟาเรีย ได้เข้าร่วมการประกวดนางงามจักรวาล 1966 และได้ตำแหน่งรองชนะเลิศอันดับ 3 จากการประกวดดังกล่าว

ในยุคแรก การประกวดเฟมิน่า มิสอินเดียจะมีผู้ชนะทั้งสิ้นครั้งละ 3 คน โดยแต่ละคนจะเป็นตัวแทนขอประเทศในการประกวดนางงามจักรวาล มิสเอเชียแปซิฟิก และอินเตอร์เนชั่นแนล ทีน ปริ๊นเซส (International Teen Princess) ตามลำดับ ในยุคถัดมา รองชนะเลิศอันดับ 2 จะถูกส่งไปประกวดมิสทีนเนจอินเตอร์คอนติเนนทัล (Miss Teenage Intercontinental) แทน  แต่ในช่วงปี ค.ศ. 1969-1975 บางครั้งรองชนะเลิศอันดับ 2 หรือผู้เข้ารอบสุดท้ายจะถูกส่งไปประกวดราชินิแห่งแปซิฟิก (Queen of Pacific) ด้วย แต่หลังจากที่เฟมิน่า มิสอินเดียได้สิทธิ์ในการส่งตัวแทนเข้าร่วมการประกวดมิสเวิลด์มา  จึงมีการปรับเปลี่ยนการส่งตัวแทนทั้งสามคนไปเวทีการประกวดนานาชาติใหม่ คือ นางงามจักรวาล, มิสเวิลด์ และนางงามระดับนานาชาติแห่งเอเชียแปซิฟิก ตามลำดับ

ซีนัท อามาน (Zeenat Aman) เฟมิน่า มิสอินเดีย 1970 เป็นเฟมิน่า มิสอินเดียคนแรกที่ประสบความสำเร็จบนเวทีการประกวดระดับนานาชาติ โดยเธอสามารถคว้ารางวัลชนะเลิศจากการประกวดมิสเอเชียแปซิฟิก 1970 ซึ่งถูกจัดประกวดขึ้นที่ประเทศฟิลิปปินส์มาได้

ใน ปี ค.ศ. 1991 เฟมิน่า มิสอินเดียได้สิทธิ์ในการส่งตัวแทนเข้าประกวดบนเวทีนางงามนานาชาติเพิ่มขึ้นมาอีกหนึ่งเวที ทำให้ในบางปี รองชนะเลิศอันดับ 3 ที่ปกติจะส่งไปประกวดบนเวทีนางงามระดับนานาชาติแห่งเอเชียแปซิฟิกจะถูกส่งไปประกวดบนเวทีนางงามนานาชาติแทน และส่งผู้เข้ารอบสุดท้ายคนอื่นไปประกวดบนนางงามระดับนานาชาติแห่งเอเชียแปซิฟิกแทน

ต่อมา ใน ค.ศ. 1994 หลังจากที่อินเดียสร้างประวัติศาสตร์ในการคว้าชัยชนะในการประกวดระดับนานาชาติได้สำเร็จ องค์กรเฟมิน่า มิสอินเดียได้ปรับเปลี่ยนรูปแบบการประกาศตำแหน่งบนเวีใหม่ โดยจะมีการประกาศรายชื่อผู้ชนะเพียงตำแหน่งเดียวเท่านั้น ส่วนตำแหน่งอื่นๆจะประกาศให้เป็นตำแหน่งรองชนะเลิศลำดับต่างๆแทน

ใน ปี ค.ศ. 2002 รองชนะเลิศอันดับ 2 เฟมิน่า มิสอินเดีย จะเข้าร่วมการประกวดมิสเอิร์ธแทนนางงามระดับนานาชาติแห่งเอเชียแปซิฟิก ต่อมาอีก 8 ปีภายหลัง **ไอ แอม ชี - มิสยูนิเวิร์สอินเดีย** (I Am She–Miss Universe India) ได้สิทธิ์ในการส่งตัวแทนเข้าร่วมประกวดนางงามจักรวาลแทนเฟมินา มิสอินเดีย การประกวดเฟมินา มิสอินเดียจึงมีการปรับเปลี่ยนการประกาศนสยชื่อตำแหน่งต่างใหม่อีกครั้ง เป็นดังนี้; **เฟมินา มิสอินเดียเวิลด์**, **เฟมินา มิสอินเดียเอิร์ธ** และ**เฟมินา มิสอินเดียอินเตอร์เนชันแนล** ตามลำดับ 

อย่างไรก็ตาม หลังจากบริษัทตันตระ เอนเตอร์เทนเมนต์ จำกัด (Tantra Entertainment Pvt. Ltd.;TEPL) ซึ่งเป็นหุ้นส่วนกันกับชุชมิตา เซน (Sushmita Sen) นางงามจักรวาล 1994 และเป็นผู้จัดการประกวด **ไอ แอม ชี - มิสยูนิเวิร์สอินเดีย** ได้สิทธิ์ในการส่งตัวแทนอินเดียไปประกวดบนเวทีนางงามจักรวาลได้เพียง 3 ปี (ค.ศ. 2010-2012) ปี ค.ศ. 2013 สิทธิ์ในการส่งตัวแทนไปประกวดบนเวทีดังกล่าวก็กลับมาเป็นของเดอะ ไทมส์กรุ๊พ (The Times Group) อีกครั้ง ในครั้งนี้เดอะ ไทมส์กรุ๊พได้สร้างเวทีการประกวดขึ้นมาใหม่เพื่อคัดเลือกตัวแทนสาวงามอินเดียไปประกวดบนเวทีนางงามจักรวาลโดยเฉพาะ ชื่อว่า **มิสดีวา** (Miss Diva) ซึ่งถูกจัดขึ้นเป็นครั้งแรกเมื่อวันที่ 5 กันยายน ค.ศ. 2013 ที่เมืองมุมไบ ผู้ชนะการประกวดในครั้งนั้น คือ  มานาซี มอกเฮ (Manasi Moghe) จากรัฐมหาราษฏระ มานาซีได้เข้าร่วมการประกวดนางงามจักรวาล 2013 และทำผลงานได้ถึงรอบ 10 คนสุดท้าย ส่วนอีกหนึ่งตำแหน่งที่มีการประกาศบนเวทีมิสดีวาคือ **มิสดีวาอินเตอร์เนชันแนล** โดยในครั้งนั้น ผู้ที่ได้รับตำแหน่งนี้คือ เกอร์ลีน เกรวัล (Gurleen Grewal) จากรัฐปัญจาบ และเธอได้เข้าร่วมการประกวดนางงามนานาชาติ 2013 ที่ประเทศญี่ปุ่น

## การเข้าร่วมประกวดในเวทีระดับนานาชาติ
[thumb|ปูจา ชิทโกเพกร้า (Pooja Chitgopekar), เฟมิน่า มิสอินเดีย เอิร์ธ 2007 และมิสเอิร์ธ แอร์ 2007 ในระหว่างการประกวด[มิสเอิร์ธ 2007|มิสเอิร์ธ]]
thumb|ผู้ชนะเฟมินา มิสอินเดีย 2008 (จากซ้ายไปขวา) ฮาร์จิตา ซาซีนา (Harshita Saxena) เฟมินา มิสอินเดีย เอิร์ธ 2008 (สละตำแหน่งในภายหลัง) , พาร์เวาธี โอมานากุตตน (Parvathy Omanakuttan) เฟมินา มิสอินเดีย เวิลด์ 2008 และ ซิมราน คอร์ มันดี้ (Simran Kaur Mundi) เฟมินา มิสอินเดีย ยูนิเวิร์ส 2008

มิสอินเดีย เริ่มส่งตัวแทนเข้าสู่การประกวดระดับนานาชาติครั้งแรกในปี ค.ศ. 1952 อินดรานิ เรห์มาน มิสอินเดีย 1952 ในขณะนั้นได้เป็นตัวแทนผู้หญิงอินเดียเพื่อเข้าร่วมการประกวดนางงามจักรวาล 1952 ซึ่งถือเป็นการจัดประกวดนางงามจักรวาลเป็นครั้งแรกด้วยเช่นกัน  และในครั้งถัดมาคือ มิสเวิลด์ 1959 ซึ่งถูกจัดขึ้นที่กรุงลอนดอน, สหราชอาณาจักรโดยมีผู้เข้าประกวดจากอินเดีย คือ เฟลอร์ เอสซสกีเอล (Fleur Ezekiel) ซึ่งเป็นผู้ชนะการประกวดมิสอินเดียในปีนั้น

## เฟมินา มิสอินเดีย และ มิสดีวา ผู้ชนะตั้งแต่ปี 2013 - ปัจจุบัน

## ผลงานการประกวดระดับนานาชาติ
;Color key

#### Miss Universe

### Miss World

#### Miss Supranational

#### Miss Grand International

#### Miss United Continents

### Miss International

#### Miss Earth

#### Miss Intercontinental

#### Miss Asia Pacific International

#### Miss Asia Pacific World

## อ้างอิง

## แหล่งข้อมูลอื่น
* Femina Miss India official website 

หมวดหมู่:การประกวดนางงามในประเทศอินเดีย
อินเดีย
หมวดหมู่:มิสซูปราเนชันแนล